《昨见子畅尉曹与灵鹫长老年公用蕃船字韵唱酬佳什用韵呈年老》
宋代·赵蕃

几思杖策礼金仙，闻道客来如贯船。政恐方成过溪送，不能容此对床眠。

爱公诗律真馀习，怜我宗门乏厚缘。愿以伽佗示深旨，莫将丽藻斗多篇。

作者简介：赵蕃（1143年～1229年），字昌父，号章泉，原籍郑州。理宗绍定二年，以直秘阁致仕，不久卒。諡文节。